UNIVERZITA PAVLA JOZEFA ŠAFÁRIKA V KOŠICIACH

Právnická fakulta

Katedra obchodného práva a hospodárskeho práva

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

T e m a t i c k ý p r o g r a m

**prednášok a seminárov z predmetu „Právo obchodných spoločností“ pre II. ročník magisterského denného štúdia v akademickom roku 2018/2019**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Rozsah: 2 hodiny prednášok, 1 hodina seminárov týždenne**

**Gestor:**

**Miestnosť: P08, Utorok 15:20-16:50**

**A. P R E D N Á Š K Y**

1. Modernizácia práva obchodných spoločností (aktuálne otázky a problémy práva obchodných spoločností). Európske právo obchodných spoločností (oblasť harmonizácie, smernice a spoločnosti európskeho práva, kodifikácia smerníc, cezhraničné premiestnenie sídla, digitalizácia). Význam, účel a základy ekonomického zmyslu korporačného práva. Oddelenie vlastníctva a riadenia. Náklady zastúpenia. Otvorené a uzavreté spoločnosti. Modifikované formy obchodných spoločností.

**Dátum: 18. september 2018**

**Prednášajúci: JUDr. Žofia Mrázová, PhD., MCL.**

2. Kogentné a dispozitívne normy v práve obchodných spoločností. Založenie obchodnej spoločnosti. Zakladateľská zmluva vs. spoločenská zmluva. Stanovy. Formulácia spoločenskej zmluvy a vzor. Tvorba vnútorných vzťahov v obchodnej spoločnosti. Akcionárske dohody. Vzťah spoločenskej zmluvy, stanov a akcionárskej zmluvy (povaha, obsah, následky pri ich porušení).

**Dátum: 25. september 2018**

**Prednášajúci: JUDr. Žofia Mrázová, PhD., MCL.**

3. Financovanie obchodnej spoločnosti – vlastné a cudzie zdroje. Majetková základňa spoločnosti. Vklady spoločníkov. Zákaz vrátenia vkladu a ochrana veriteľov. Kríza spoločnosti a právna úprava nahrádzania vlastného imania (dôvody, ochrana veriteľov, konkurzné súvislosti – subordinácia pohľadávok.) Základné imanie - funkcie základného imania a mechanizmy na zabezpečenie plnenia funkcií. Zvýšenie a zníženie základného imania obchodnej spoločnosti: postup, riziká, ochrana veriteľov. Finančná asistencia. Akciová spoločnosť s premenlivým základným imaním. Spoločnosť ako investičný prostriedok (investičné fondy).

**Dátum: 2. október 2018**

**Prednášajúci: Ing. Mgr. Jaroslav Dolný, PhD.**

4. Nadobudnutie a zánik statusu spoločníka obchodnej spoločnosti. Nepriama účasť na spoločnosti. Dôvody ukončenia účasti v spoločnosti, zmluvné modifikácie. Vylúčenie spoločníka zo spoločnosti – formulácia žaloby a iných návrhov. Účasť na obchodnej spoločnosti (majetkový režim). Konkurencia, lojalita, stret záujmov a požiadavky na starostlivosť v obchodných spoločnostiach. Lojalita a starostlivosť spoločníkov obchodných spoločností. Povinnosť starostlivosti uložená spoločníkom obchodnej spoločnosti a následky jej porušenia.

**Dátum: 9. október 2018**

**Prednášajúci: prof. JUDr. Ján Husár, CSc.**

5. Podiely v obchodných spoločnostiach a ich vyjadrenie. Formy: obchodný podiel (zásada jednotnosti a zákaz štiepenia), rôzne druhy akcií a iné formy inkorporácie účasti na kapitálových obchodných spoločnostiach. Účasť na obchodnej spoločnosti ako majetok spoločníka (exekúcia, konkurz na majetok spoločníka, vzťah k BSM, podielové spoluvlastníctvo, dedenie). Prevody účastí: obmedzenie a vylúčenie prevodu, záložné práva k účasti na spoločnosti, predkupné právo, dohody o zmenách ovládania. Riešenie patových situácií: právo pridať sa k prevodu akcií, právo požadovať prevod akcií, opcie, zánik účasti na základe rozhodnutia súdu.

**Dátum: 16. október 2018**

**Prednášajúci: JUDr. Žofia Mrázová, PhD., MCL**

6. Účasť na obchodnej spoločnosti (práva a povinnosti spoločníkov obchodných spoločností). Modifikácia práv a povinnosti Cezhraničný výkon akcionárskych práv - Elektronizácia v komunikácii medzi spoločníkmi a spoločnosťou. Zneužívanie postavenia spoločníka a nástroje na ochranu pred zneužívaním. Ochrana minoritných spoločníkov obchodných spoločností. Vytesnenie minoritných akcionárov, zmeny v spoločníckej štruktúre vyvolané prevodom účastí na spoločností. Ochrana majority.

**Dátum: 23. október 2018**

**Prednášajúci:** **JUDr. Žofia Mrázová, PhD., MCL**

7. Orgány obchodných spoločností: zákonom vyžadované a iné orgány obchodnej spoločnosti. Rozhodnutia orgánov obchodných spoločností a ich preskúmanie. Výkon funkcie, oprávnenie konať za spoločnosť, súbehy oprávnení.

**Dátum: 30. október 2018**

**Prednášajúci: JUDr. Žofia Mrázová, PhD., MCL.**

8. Informácie v obchodných spoločnostiach. Zverejňovanie informácií (registre). Prístup spoločníkov k informáciám o spoločnosti. Problémy racionálnej apatie pri akciových spoločnostiach. Právne prostriedky presadzovania záujmov v obchodných spoločnostiach.

**Dátum: 6. november 2018**

**Prednášajúci: prof. JUDr. Ján Husár, CSc.**

9. Štatutárny orgán obchodnej spoločnosti. Ustanovenie, postavenie, fiduciárne povinnosti a zodpovednosť štatutárnych orgánov obchodných spoločností a ich členov. Motivačné mechanizmy a odmeňovanie členov štatutárnych orgánov (say on pay a zlaté padáky). Diskvalifikácia. Poistenie zodpovednosti za škodu. (D&O poistenie). Urovnanie a odpustenie nároku na náhradu škody. Presadzovanie zodpovednosti za škodu, *actio pro socio*. Uplatňovanie zodpovednosti v konkurze.

**Dátum: 13. november 2018**

**Prednášajúci: JUDr. Žofia Mrázová, PhD., MCL.**

10. Valné zhromaždenie ako najvyšší orgán kapitálových obchodných spoločností. Zvolávanie, postup, prieskum rozhodnutí a ochrana práv spoločníkov, formulácia uznesení. Rozhodovanie mimo valného zhromaždenia. Činnosť dozornej rady.

**Dátum: 20. november 2018**

**Prednášajúci: JUDr. Žofia Mrázová, PhD., MCL**

11. Zamestnanci a ochrana ich záujmov v kapitálových obchodných spoločnostiach. Účasť zamestnancov na riadení, pravidlá volieb, postavenie zamestnanca ako člena dozornej rady. Súbeh funkcií (člen štatutárneho orgánu a pracovný pomer). Majetková účasť zamestnancov na obchodnej spoločnosti (zamestnanecké akcie, zamestnanecké akciové štruktúry), vyplatenie podielu na zisku bez majetkovej účasti. Ochrana zamestnancov v konkurze obchodnej spoločnosti.

**Dátum: 27. november 2018**

**Prednášajúci: prof. JUDr. Ján Husár, CSc.**

12. Koncern a skupiny spoločností podľa slovenského práva. Koncerny (nemecký koncern a francúzska doktrína Rozenblum). Konanie v zhode (dohody o hlasovacích právach), faktické ovládanie spoločnosti. Záväznosť pokynov materskej spoločnosti. Európske tendencie pre koncernové právo.

# Dátum: 4. december 2018

# Prednášajúci: Ing. Mgr. Jaroslav Dolný, PhD.

13. Zlúčenie, splynutie a rozdelenie obchodných spoločností. Vnútroštátne a cezhraničné fúzie obchodných spoločností. Zmluva o zlúčení, o splynutí spoločnosti, ochrana veriteľov, vplyv na účasti spoločníkov, postupy výmeny akcií, zmeny v registri. Cezhraničné premiestnenie sídla obchodnej spoločnosti. Akvizície obchodných spoločností (cez účasť na spoločnosti, cez kúpu aktív). Zmluva o predaji podniku, Zmluva o prevode účasti v spoločnosti. Proces (due diligence, pracovnoprávne aspekty a súťažné obmedzenia).

**Dátum: 11. december 2018**

**Prednášajúci: prof. JUDr. Ján Husár, CSc.**

**B. S E M I N Á R E**

Semináre tematicky nadväzujú na témy prednášok.

prof. JUDr. Ján Husár, CSc.

vedúci katedry